
           Община Момчилград
           Област  КърджалИ

                             Момчилград 6800, ул. „26-ти декември” № 12, тел. 03631/78-41, факс 03631/78-49, е-mail: obshtina@momchilgrad.bg

Изх.№  ........................................ /………..……… 2025 г.

ДО
ЗАСЕДАНИЕТО НА 
ОБЩИНСКИ СЪВЕТ

ГР. МОМЧИЛГРАД
Д О К Л А Д Н А  З А П И С К А

от ИЛКНУР КЯЗИМ МЮМЮН – Кмет на Община Момчилград
Относно: Одобряване на Годишен доклад за наблюдение на изпълнението на План за интегрирано развитие на община Момчилград 2021-2027 г. за 2024 г.

УВАЖАЕМИ  ГОСПОДИН  ПРЕДСЕДАТЕЛ,

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
Планът за интегрирано развитие на община (ПИРО) Момчилград за периода 2021-2027 г. е приет с Решение №49 от Протокол №4/30.03.2021 г., на основание чл. 13 от Закона за регионалното развитие (ЗРР) и чл. 21, ал. 1 от Правилника за неговото прилагане. Изпълнението на заложените в плана мерки, инициативи и конкретни проекти за развитие се отчитат чрез годишни доклади за наблюдение на изпълнението на Плана за интегрирано развитие на общината, съгласно чл. 72, ал. 2 от Правилника за прилагане на Закона за регионалното развитие.

Целта на годишния доклад е да обобщи постигнатото през календарната година и да оцени доколко ефективно и ефикасно е изразходван публичният ресурс, отчитайки социално-икономическата среда през съответната година, и при необходимост да отправи препоръки за предприемане на действия за корекция на процесите по планиране, програмиране и ресурсно осигуряване за развитието на общината. Предмет на наблюдение и оценка на годишния доклад е постигането на заложените в ПИРО цели и приоритети както по отношение на финансирането, така и по отношение на постигнатия напредък по дефинираните индикатори за наблюдение.

Съгласно чл. 23 от Закона за регионалното развитие, кметът на общината ръководи, организира и контролира дейността по изпълнението на плана за интегрирано развитие на общината, в т.ч. представя годишен доклад за наблюдение на изпълнението на плана за интегрирано развитие на общината за одобряване от общинския съвет.

Предвид гореизложеното, предлагам Общински съвет - Момчилград да вземе следното

РЕШЕНИE:
На основание чл. 21, ал. 1, т. 24 от ЗМСМА и чл. 23, т. 4 и чл. 24, т. 4 от Закона за регионално развитие (ЗРР), чл. 24 и чл. 72, ал. 3 и ал. 4 от Правилника за прилагане на ЗРР, Общински съвет – Момчилград одобрява Годишен доклад за наблюдението на изпълнението на План за интегрирано развитие на община Момчилград 2021-2027 г. за 2024 г.

С уважение,

ИЛКНУР КЯЗИМ

Кмет на Община Момчилград
Изготвил:
Нефизе Салиф







Началник отдел ЕПП 

Съгласували:






инж. Алие Ибрахим




…………
дата: …………

Заместник-кмет

инж. Севдалин Огнянов



…………
дата: …………

Директор на дирекция УТКРЕПП

